**LEADERSHIP SEMINAR AGENDA**

10:00 – 10:30 ***Εγγραφή***

10:30 – 11:30 ***Εισαγωγή από τη Γεωργία Καρτσάνη, CEO SARGIA Partners***

***Αποτελέσματα της Έρευνας “Your VISION QUEST” από τον Τίτο Σιμιτζή, Διευθύνοντα Σύμβουλο της ALTERNATIVE Research Solutions***

11:30 – 13:30 ***Ξετυλίγοντας το ΌΡΑΜΑ σας:***

**Το όραμα ζητάει να αποκαλυφθεί. Ποιο είναι το μυστικό για να το φέρετε στην επιφάνεια;**

Το όραμα δεν είναι μια απλή ιδέα, δεν είναι ένα απλό ενδιαφέρον, είναι η κινητήριος δύναμη που μας συντροφεύει στο ταξίδι της αλλαγής. Αλλά πότε γεννιέται το όραμα; Θα δώσουμε απαντήσεις σε αυτά τα ερωτήματα και θα συζητήσουμε για τα οράματα εκείνα που έδωσαν σε μεγάλους ηγέτες τη δύναμη να αναζητήσουν, να ανακαλύψουν, να δημιουργήσουν, να μεταμορφώσουν, να μεγαλουργήσουν. Θα εξετάσουμε την επιρροή του οράματος τόσο στην επιχειρηματική όσο και την προσωπική ζωή.

*Στo πλαίσιo αυτής της ενότητας θα ξεκινήσουμε να σχεδιάζουμε τον Χάρτη του Οράματος σας*

13:30 – 14:30 ***ΓΕΥΜΑ***

14:30-16:00 ***Όραμα και Οραματιστής – Η Νεύρο-Επιστήμη της Δέσμευσης:***

**Πολλοί άνθρωποι έχουν εξαιρετικές ιδέες με εξαιρετικές πιθανότητες υλοποίησης, αλλά πόσες από αυτές γίνονται Όραμα;**

Πολλές φορές βρισκόμαστε εγκλωβισμένοι στην καθημερινότητα και στις ευθύνες των δεσμεύσεών μας. Άλλες πάλι φορές δημιουργούμε τόσες επιλογές που στο τέλος δεν καταλήγουμε πουθενά. Σε αυτή την ενότητα θα ξεκλειδώσουμε τους εαυτούς μας απαλλάσσοντάς τους από τους παραπάνω περιορισμούς και θα σχεδιάσουμε μια σαφή πορεία στην οποία το όραμα θα καθορίζει τη συμπεριφορά μας. Μια σημαντική εμπειρία είναι αυτό που χρειάζεται για να γεννηθεί ένας νέος νευρωνικός δρόμος που θα έχει ως αφετηρία το όραμα. Θα εξετάσουμε αυτά τα σημαντικά γεγονότα και θα δημιουργήσουμε τις ευκαιρίες για να επανακαθορίσετε το όραμά σας.

*Στα πλαίσια αυτής της ενότητας θα ξεκλειδώσουμε τα πλαίσια εκείνα που σας αποτρέπουν από την επιδίωξη του οράματος σας*

16:00 – 16:30 ***ΚΑΦΕΣ***

16:30 – 18:00 ***Καταρρίπτοντας τα οχυρά που σαμποτάρουν το Όραμα:***

**Οι αντιξοότητες είναι ταυτόχρονα η κοιτίδα και το πεδίο δοκιμών γενέσεως του πραγματικού οράματος.**

Στο σύγχρονο περιβάλλον που οι περισσότεροι γύρω μας επικεντρώνονται στις πιεστικές ανάγκες που βιώνουν, για να μπορέσει κάποιος να ηγηθεί ακολουθώντας το όραμα απαιτείται συγκεκριμένη στρατηγική και αποφασιστικότητα. Τις περισσότερες φορές οι ηγέτες μεταλαμπαδεύουν με μεγάλη επιτυχία το όνειρο, αλλά δεν καταφέρνουν να δημιουργήσουν το στρατηγικό εκείνο σχέδιο που θα οδηγήσει στην εκπλήρωση του οράματος. Σε περιόδους αυξημένου στρες το κλειδί για την επίτευξη του οράματος είναι η συγκεκριμένη σειρά ενεργειών. Θα εξετάσουμε τη δέσμευση, την εναρμόνιση και την ενδυνάμωση μιας ομάδας - τα κλειδιά για να μπορέσουν όλοι να γίνουν κοινωνοί του Οράματος.

*Στo πλαίσιo αυτής της ενότητας θα χαρτογραφήσουμε τις πηγές και τις λεπτομέρειες που απαιτούνται προκειμένου να καταλήξουμε σε ένα σαφές πλάνο δράσης για άμεσα αποτελέσματα προς την επίτευξη του οράματός σας*